Laurentii Vallae opuscula tria. III. lOO 



vobis, iccirco boni estis, potestis namque esse mali, sed ut boni 

 essetis, periculum poeuae subistis. Numquid Laureutius minor sancti- 

 tate quam Xystusios)? Nam Stephanum multis apostolorum aequare 

 nou verear. Numquid Franciscus alicui suorum sive fratrum sive 

 filiorum virtutibus cedit, qui presbyterium accipere noluit? Numquid 

 Martinus adhuc catechumiuus postferendus est universis qui tot 

 ordines fratrum monachorumque reppererunt? Numquid, ut semel 

 dicam, Ioannes Baptista sine episcopatu, sine sacerdotio, sine pro- 

 fessione, ullo episcopo, ullo sacerdote, ullo professo dicetur inferior? 

 Neque vero nescio eos, qui conveutus vestros instituerunt, ea videlicet 

 ratione adductos, ut vobis plurimas ad sanctimoniam vitae suppedi- 

 tarent commoditates, sancta quidem et laudabili causa, per quam 

 multi a deo laurea donati sunt, licet non tanto, quanto vos dicitis, 

 numero. Sed neque aliis similes commoditates ereptae sunt, et vos 

 bona ex parte ab illorum vestigiis descivistis. Eoque iam pridem, ut 

 de Apolline Delpbico dicebant veteres i<> 4 ), eum ab oraculis cessavisse, 

 ita vos fratres a faciendis miraculis destitistis : quamquam non parum 

 multa illorum revocari in dubium possent. Quod tarnen a me non fiat, 

 cuius propositum est, propugnatoris in bac j causa, non oppugnatoris Fol. 24 r. 

 officio fungi. Tantum namque confutare volui, primum vos ideo plus 

 mereri, quia maiori estis criminum poenaruinque obnoxii periculo; 

 deinde eosdem votum vovere aut iureiurando plura promittere : 

 postremo praeditos esse praerogativa ac privilegio, quod obedientiam, 

 paupertatem, continentiam spopondistis. Eoque ne tecum inimice me 

 agere existimes et ut in gratiam redeam tuam, de fratrum laudibus 

 dicam. Fratres sunt, qui vere labans templum dei, ut pingere soletis, 

 fulciunt, fratres, qui ad populum habentes orationem, quod erat 

 rauuus episcoporum sacerdotumque et esse debet, mares feminas- 

 que a vitiis re\ocant, a pravis opinionibus liberant, ad pietatem 

 scientiamque perducunt, in quo eos ego maxime apostolorum imi- 

 tatores existimo, fratres, qui miriticis caerimoniis, hymnis, canticis 

 religionem pectoribus nostris infundunt, fratres, qui quotidie ad 

 mores, ad virtutes, ad sanctitatem pertinentia multa componunt, 

 mallem tarnen eruditius magisque ad oratorum quam ad philoso- 

 phorum consuetudinem. quod prisci factitaverunt, fratres, qui seien - 



103 ) cf. Ambrosius de off. I 41, 205. 



»*) Cie. de divin. II 56, 116. 57, 117. Minucius Felix 26. 6. 



